
Karaj legantoj, 

Esperanto-muziko en Afriko konas sekvon defavoraj ekfloriĝoj kaj tio okazas danke al tiuj afrikaj muzikistoj 
kaj aliaj Esperanto-agantoj, kiuj laboras konstante por plena enhejmiĝo de la Esperanto-kulturo kaj la 
evoluigo de la movado en la kontinento. 

Jen vi konatiĝos en la sekvaj paĝoj i.a. kun la nova talento de la afrikaj muzikistoj, kiu lasttempe produktis 
sian unuan albumon en profesia son-kvalito kun koruso. Legeblas krome pri io tre belafar honora membro 
de la konga landa asocio DKEA, kiu partoprenis en neesperantista forumo en la ĉefurbo Kinŝaso kaj rekte 
invitis pli ol 2000 kongajn kuracistojn kaj sciencistojn lerni kaj uzi Esperanton. Tiu ĉi bulteno enhavas 
ankaŭ detalojn pri instruaj agadoj en kelkaj unuopaj landoj kaj freŝdataj okazintajoj, komunikon pri la 
oficejoj de UEA en la kontinento kaj multajn aliajn legindajojn. 

Bonan legadon! 


Adje Adjevi 




Oficejoj de Universala Esperanto-Asocio en Afriko 



Sekve la malferman alvokon, kiun UEA lanĉis 
en gazetaraj komunikoj N-ro 662 por tiuj 
esperantistoj loĝantaj en Afriko kiuj interesiĝas 
plenumi parton aŭ ĉiujn el la taskoj de la Afrika 
Oficejo, venis 9 kandidatiĝoj ĝis la limdato. 

Post detala trarigardo de la kandidatiĝoj kaj 
konsideroj rilate al la buĝetaj limigoj, elektitaj 
kandidatoj estis intervjuitaj. Plurflankaj inter- 
konsentoj kaj interparoloj pri eblaj disdividoj 
de la rimedoj gvidis al la decido malfondi la 

Afrikan Oficejon, kaj starigi oficejojn de UEA 
en Lomeo (Togolando) kaj Lokossa (Benino), 
kaj sekve de tio uzi por ili la nomojn Lokossa 
Oficejo de UEA kaj Lomea Oficejo de UEA. 

En tiuj du oficejoj laboros Apelete Agbolo kaj 
Adjevi Adje (Lomea Oficejo) kaj Bernard 
Gnancadja (Lokossa Oficejo). Ili ne nur 
plenumos taskojn rilate al la Afrika agado, sed 
ankaŭ rilate al la ĝeneralaj agadoj de UEA. 

Gazetaraj Komunikoj de UEA 










Paĝo 2 


Lomea oficejo je ĉies dispono 



Karaj samkontinentanoj, 

Mi scias pri viaj laboroj por Esperanto en la kon- 
tinento, pri kiuj ni ĉiuj kaj UEA dankas vin. 

Mi devas levi al vi kelkajn demandojn, kiujn vi 
bonvolu respondi. La ideo estas kiel kune kontribui 
por pli vigla, pli forta afrika movado. Temas pri 
laboro ne nur por UEA, sed ankaŭ por vi mem kaj 
por via grupo aŭ via asocio. 

Jen la demandoj: 

1. Kiu estas la nomo de via grupo aŭ asocio? 
Bonvolu indiki kaj nomon kaj retpoŝtan adreson de 
la respondeculo. 

2. Ĉu la aktivaĵoj de via grupo aŭ asocio en 2017 
estis jam raportitaj en la kontinenta periodaĵo 
"Esperanto en Afriko"? 

3. Ĉuen via lando ekzistas landa asocio? 

4. Ĉu via landa asocio havas retpaĝon ? 

5. Kiu(j) estas la oficiala(j) laborlingvo(j) en via lando? 

6. Ĉu ekzistas en la oficiala(j) lingvo(j) de via 
lando E-informilo(j). Se jes, kiu(j) ili estas? Ĉu vi 
utiligas ilin en via informa laboro? 

7. Ĉu ekzistas instruista sekcio en via lando kaj 
ĉu tiu samtempe estas landa ILEI-sekcio? Bonvolu 
doni kaj la nomon kaj la retpoŝtan adreson de la 
respondeculo. 

8. Ĉu ekzistas junulara sekcio en via lando kaj ĉu 
tiu samtempe estas landa TEJO-sekcio? Bonvolu 
doni kaj la nomon kaj la retpoŝtan adreson de la 
respondeculo. 

9. Ĉu ekzistas virina grupo en via lando? Bv. doni kaj 
la nomon kaj la retpoŝtan adreson de la respondeculo. 

Kompreneble la lomea Oficejo de UEA restas je 
dispono por helpi vin efektivigi tiujn punktojn, 
kiujn vi ankoraŭ ne realigis. Bv. skribi la konceman 
peton al: lomea.oficejo@uea.org. 

Multajn dankojn pro via pripensado kaj pro via 
respondo. 


Esperanto en konga 
forumo de medicinistoj 

S-ro Etienne-Flaubert Batangu Mpesa, profesie 
farmaciisto, honora membro de la Demokrata 
Konga Esperanto-Asocio (DKEA), partoprenis, 
en la 27-a forumo de la kongaj kuracistoj en 
Kinŝaso, la 2-an de septembro 2017, kaj rekte 
invitis pli ol 2000 neesperantistajn medidnistojn kaj 
aliajn al la lernado kaj uzado de Esperanto. 

Per sia faka prelego pri la temo Kia farmaciisto, 
kia kuracisto kun kia ekipaĵo, la fondinto de la 
Esplora Centro pri Farmacio de Luozi (CRPL) 
Batangu Mpesa prezentis siajn 37-jarajnspertojn 
en la farmacia scienco kun propraj praktikaj 
publikaĵoj rilate al esplorado kaj aliaj aferoj pri 
loka integra disvolviĝo. Li montris konkretajn 
atingaĵojn de siaj laboroj kaj atentigis pri la 
neceso uzi lokajn lingvojn kaj la internacian 
lingvon Esperanto en la sciencaj sferoj. 



En la forumo li reliefigis krome la grandan 
atingon por la homaro, nome la universalan lingvon 
E-o, kreitan de L. L. Zamenhof en la jaro 1887. 
Li elstarigis la fakton ke Esperanto kiel la dua 
lingvo por ĉiuj estas parolata en pli ol 100 landoj 
tra la mondo, el kiuj DR Kongo ekde 1963. 

Batangu Mpesa komencis lerni Esperanton 
komence de la jaro 2015 kaj de tiam parolas 
kaj skribas ĝin. Li eĉ publikigis jam kelkajn el 
siaj verkaĵoj en la internacia lingvo kaj nun estas 
entuziasmplena dividi siajn spertojn pri E-o 
kun siaj kongaj kuracistoj kaj per tio veki ĉe ili 
deziron lerni kaj uzi la verdan lingvon en siaj 
prisciencaj aktivaĵoj. Li sciigis la forumon 
ankaŭ pri la ekzisto kaj funkdado de Universala 
Medicina Esperanto-Asocio (UMEA). 

(Emile Malanda) 

Paĝo 3 


Esperanto en la universitata kaj lerneja medioj en 

Madagaskaro 



La internacia lingvo Esperanto hejmiĝis en la 
universitata medio de Madagaskaro per la 
agadoj de la E-kluboj Brilanta Suno kaj Amikeco 
kaj ankaŭ en la lernejo Bouba per la E-klubo 
Progreso. La estrino de la koncerna lernejo 
estas Rasoarimalala Sahoby, fervora e-istino, 
kiu kuraĝigas siajn gelernantojn pri Esperanto- 
lernado. Rezulte, entute 309 gelernantoj de 
kvin klasĉambroj lernas nian lingvon kiel 
devigan lernobjekton en Bouba. Temas pri io 
serioza kaj grava. 

Bouba estas la unua lernejo enlande, kiu 
akceptis kaj enkondukis la instruon de E-o en 
siaj lerno-programoj, dank' al klopodoj de la 
Centro Internacia pri Esperanto (CIE). La 
direktorino de la koncerna lernejo do kun- 
laboras kaj partoprenas en la disvastigado de 
la lingvo man-en-mane kun CIE. 



De dekstre: Desire, Rasoarimalala 

Pro malbonaj vivkondiĉoj 
kaj tiurilataj problemoj en 
Madagaskaro, CIE bezonas 
kaj petas helpon por plu- 
okazigi serene siajn agadojn 
en la kampo de instruado. 
Multas nun la laboro, sed 
mankas rimedoj kaj jen kial 
do bonvena estos via subteno 
al la konto rabv-y de UEA aŭ 
rekte per Western Union al 
Centre International d'Espe- 
ranto, Boite Postale: 3171 
MG-101 Antananarivo, Mada- 
gaskaro. 

CIE oficiale ricevis agnoskon 
de UEA kaj rajtigon de la enlanda ministerio 
pri edukado por organizi E-kursojn en 
duagradaj lernejoj ekde la jaro 1986. Ĝi organizas 
du nivelajn ekzamenojn ĉiujare kun disdono 
de diplomoj al la sukcesintoj. 

La lernejo Bouba serĉas kaj bonvenigas ko- 
respondajn ligojn kun aliaj eksterlandaj lemejoj en 
Esperanto, en la franca, angla kaj germana 
lingvoj, kiuj samgrade estas instruataj en ĝi. La 
lerneja adreso: College Bouba, Lot: 
IVF 75 Ambodihady/Ambohimanarina, 
Antananarivo-101 Madagascar. 

Desire Rabevazaha 


Jen anonco por vi ĉiuj. Kiel vi sciis, lern- 
materialoj de jaroj elfluis de la Lokossa Oficejo 
(LO) de UEA al afrikaj petantoj. Post 
analizoj, okazas ke laprocezo per kiu la 
materialoj unue venis de la Centra Oficejo 
(CO) al la oficejo en Lokossa kaj poste al vi, 
finance ne bonas. Tiel estas prefere ke ekde nun 
lernmaterialoj rekte elfluos de la CO al vi. Tio 
signifas ke la Lokossa Oficejo ne plu sendos 
lernmaterialojn: bonvolu peti ilin rekte de 
Roterdamo. Mi pretas tamen transsendi 
petojn tiurilatajn al la Centra Oficejo. La 
retadreso de la Lokossa Oficejo estas: 
lokossa. oficejo@ueaorg. 

Bernard Gnancadja 

















Paĝo 4 

Afrika Komisiono de UEA kunside en DR Kongo 


Okazis en Kinŝaso, la ĉefurbo de DR Kongo, 
serio de kunsidoj inter la kunordiganto de la 
Afrika Komisiono de UEA, Emile Malanda, kaj 
la prezidanto de la landa asocio DKEA, tiu de 
la junulara sekcio DKEJO kaj funkciuloj de 
ILEI-sekcio kaj de fakgrupoj (virina, KECDD) 
kaj aliaj kongaj unuopaj esperantistoj. 

La kunvenoj ebligis interkonsiliĝi pri entute 
deko da punktoj, pri kiuj decidoj estis faritaj 
por relanĉi la nacian movadon. 

Komitato de DKEA 

Rimarkinte, ke postenoj ene de la DKEA- 
Komitato plu vakas pro la forlaso, translokiĝo 
kaj malengaĝiĝo de kelkaj membroj; konforme 
al la statuto de DKE A, kiu rajtigas la prezidanton 
nomumi anstataŭantojn por la vakaj postenoj; 
estis decidita la anstataŭigo de la demisiintaj 
komitatanoj ĉe la sekvaj postenoj: vicprezidanto, 
sekretario, kultura konsilanto. 

La Nacia E-kongreso, Jarkunveno kaj 
Zamenhoftago 2017 

La komitato de DKEA planas organizi la 1- 
an nacian kongreson de Esperanto de la 15-a 
ĝis la 18-a de decembro 2017 en Kinŝaso. Tiu 
renkontiĝo disvolviĝos kombine kun la Tago 
de Zamenhof kaj la jarkunveno de DKEA. 
Invito estis adresita al ĉiuj unuopaj esperantistoj, 
por ke ili povu jam nun ekprepari sin por 
multnombre partopreni la eventon. Diskutoj 
pri la pretiglaboroj okazos tra la komunik-listo 
kaj forumo de DKEA. 

Fondo de nacia organo, nome VEKIĜO 

Post serioza laboro finfine aperis prova 
numero de la bulteno de DKEA, nome 
VEKIĜO. Tiu ĉi provnumero estas kiel eta 
birdo, kiu ekflugas unuafoje. Tamen ĝi jam 
komencis traflugi la mondon perfektigonte 
sian flugadon. La unua numero de VEKIĜO 
aperos komence de la jaro 2018. DKEA bon- 
venigas ĉies kunlaboradon kaj invitas siajn 
membrojn kontribui per verkado de divers- 
temaj artikoloj. 

Verkaĵoj de konganoj 

Kongaj esperantistoj pli kaj pli komends verki 
diversteme, kaj ili fondis fakgrupon Konga E- 
Centro por la Daŭripova Disvolviĝo (KECDD). 


La grupo havas fokusan intereson i.a. pri lingvoj, 
instruado, verkado, esplorado, agrikultur- 
bredado, mediprotektado, turismo kaj arto. 

Entute 7 libroj estas verkitaj kaj eldonitaj, ili 
estas: Esperanto Mu Kikongo, Farmaba, El Konga 
Saĝumo, Kontraŭ Plasmodiaj Plantoj, Sendepen- 
deco, La Aventuroj de Manĝemuloj Lulendo kaj 
Jarlibro 2017. Multaj aliaj libroj, kiel ekzemple 
la Lernolibro de Esperanto en Lingala, Historio de 
Esperanto ĉe la koro de Afriko, en formo de 
manuskriptoj ankoraŭ atendas sian eventualan 
eldoniĝon. DKEA kaptas la okazon inviti UEA 
apogi ĝian eldonagadon kaj vendi ĝiajn librojn 
en la libroservo de UEA. 

Membro-kotizoj 

Car monkotizo helpas al bonfarto de DKEA, 
la kunveno invitis ĉiujn kongajn e-istojn, 
loĝantajn en la lando aŭ ekster ĝi, ekkotizi por 
subteni la asocion. La kotizoj estas fiksitaj tiel ke 
ĉiuj konganoj, kiuj loĝas en Kongo kotizos ĉiu- 
monate 1 USD. Ciuj aliaj konganoj, kiuj loĝas 
eksterlande, kotizos 5 USD ĉiumonate. La 
kasistino de DKEA ricevas la pagon surloke, 
sed eblas ankaŭ (precipe por tiuj, kiuj loĝas 
ekster Kongo) pagi sian kotizon rekte al la 
konto "eiza-j" de DKEA ĉe la UEA. 

Balotoj en DKEA 

DKEA preparas la renovigon de siaj gvid- 
instancoj. La balotoj pri tiuj okazos aprile 2018 
aŭ iam pli frue konforme al la aranĝoj de la 
asocia statuto. Ĉiuj aktivaj membroj estas 
bonvenaj sendi sian kandidatiĝon por en- 
komitataniĝi por la nova ofic-periodo. Elekta 
Komisiono baldaŭ stariĝos por ricevi ĉiujn 
kandidatiĝojn kaj prizorgi la voĉdonojn en 
demokratia etoso. 

Partopreno de konganoj en la Universala 
Kongreso, Internacia Junulara Kongreso kaj 
ILEI-Konferenco 2018 

Por prezenti al la tutmonda Esperanto- 
komunumo pri la kongaj kulturoj, lingvoj kaj 
verkaĵoj de konganoj, DKEA tra sia komitato 
planas partoprenigi siajn membrojn en la tri 
supre menciitaj internaciaj E-eventoj en la tuj 
sekva jaro. 

Libroj verkitaj de DR Konganoj 


La 7-a Afrika Kongreso de Esperanto (AKE) 

DR Kongo volonte kandidatiĝas por gastigi la 
venontan 7-an Afrikan Kongreson de Esperanto 
(AKE-7). 

E-instruado 

Konstante kreskas la nombro de esperantistoj 
tra la lando danke al la agado de E-instruistoj 
en kelkaj urboj, kiel rimarkeblas en la konga 
Jarlibro. Okazigo de ILEI-seminario en 2010 kaj 
de AMO-seminario en la jaro 2015 forte 
kontribuis al tio. Helpis same en tio la libro- 
donacoj de SAT-Amikaro. Tiu ĉi donacis la 
franclingvajn materialojn kiel: Junulkursoj, 
Cours rationnel d'Esperanto, poŝvortaroj, ktp. 

Tamen DKEA ankoraŭ malfacile provas 
kontentigi ĉiujn bezonojn de siaj kluboj pri 
lerniloj. Tiuj ĉi bezonas nun: 20 Junulkursojn kaj 
suplementojn, 20 Cours rationnels, 10 diction- 


Naires frangais-esperanto/ esperanto-frangais, 
10 Paŝo al plena posedo kaj ekzemplerojn de la 
Sankta Biblio, Aventuroj de Asterix la Gaulo, Privilegia 
Vojo, Ĉu vi parolas tendare, Plena analiza gramatiko. 

Plia grava bezono nun estas organizo de nacia 
E-seminario ebligonta la renkontiĝon, inter- 
personajn konatiĝon kaj amikiĝon de duj kongaj 
E-instruistoj de la tuta Kongo. Tiu ĉi aranĝo 
povos okazi sub la respondeco de DKEA kun la 
helpo de la enlanda ILEI-sekcio. 

Agado-Espero Projekto (AEP). 

Dum la lerno-jaroj 2015-2016 kaj 2016-2017 
okazis en DR Kongo la unuaj paŝoj de tiu ĉi 
eksperimenta agado, rekomendita de s-ino 
Diane Lukes. La afero naskis grandan en- 
tuziasmon en Kongo, tiel ke dank' al la klopodoj 
de kelkaj kongaj esperantistoj lernejoj eĉ uzis 
paperan rimedujon por instrui Esperanton. Ni 
bonvenigas ĉies helpon, ĉu materialan, ĉu 
financan, por ke finfine sukcesu tiu grava 
projekto dank' al kiu Esperanto instruiĝos en 
ĉiuj bazaj lernejoj de nia lando kaj eble ankaŭ 
en la najbar-landaj lernejoj. 

Junulara sekcio 

La junulara sekcio de DKEA estas DKEJO. Ĝi 
tre bonfartas kaj vigle agadas kunlabore kun la 
landa asocio. Rezulte 9-persona delegacio de 
DKEJO el Kinŝaso kaj la orienta regiono parto- 
prenis la 73-an IJK en Aneho, Togolando, dum 
kiu la gejunuloj brilis per siaj respektivaj 
prezentaĵoj. Apartaj mencioj pri la junulara 
sekcio aperos en la dua numero de la konga 
organo VEKIĜO. Same kiel la plenkreskula 
asocio, DKEJO planas tre baldaŭ renovigi sian 
Estraron. 

Cetere 

La kunordiganto de la Afrika Komisiono de 
UEA eksciiĝis pri la esperantistigo de s-ro 
Batangu Mpesa en la jaro 2015. Tiu ĉi laŭ- 
profesie estas sciencisto, esploristo kaj ĉefa 
respondeculo de Universitato en DR Kongo. Li 
estas aktivema kaj verkema kaj jam kontribuis 
al la disvolviĝo de Esperanto per verkado. Pro 
tio la DKEA-gvidantoj unuanime elektis lin 
honora membro de la landa asocio. 

La vizito de la kunordiganto koincidis kun la 
130-a jariĝo de Esperanto, pri kiu okazis fest- 
ceremonio en la sidejo de DKEA. 

Emile N. Malanda 

Paĝo 6 


Ĉeesta Esperanto-kurso en Tanzanio 



Finfine okazis la Esperanto- 
kurso en Bunda, Tanzanio, de 
la 18-a ĝis la 22-a de septembro 
2017. En tiu kurso partoprenis 
15 personoj el kiuj 2 venis de 
Kandelema E-klubo, regiono 
Musoma. Temas pri s-roj Mkama 
Magembe kaj Alphaxard Jiranga. 1 
venis de la urbo Mwanza kaj 
tiu estas s-ino Eusebia Matiasi. 

La aliaj 12 personoj venis de la 
urbo Bunda. La kurso- 
gvidantoj estis s-roj Mulele 
Mbassa kaj Dismas Robert. 

La okazigo de tiu kurso 
rezultis el konstantaj agadoj 
por firmigi kaj kreskigi la tanzanian E- 
movadon. Por decide antaŭenpuŝi tiun 
laboron estis lanĉita projekto Bunda E-Centro, 
danke al kiu la lingvo atingas pli kaj pli forajn 
regionojn de la lando, kie estas esperantistoj 
kun malforta movado aŭ esperantistoj kun 
nivelo de komencantoj. 

Bunda Esperanto-Centro ĉiam aktivas por 
vigligi la Esperanto-movadon, instrui la 
lingvon kaj eldoni informojn pri siaj aktivaĵoj. 
La okazinta kurso estas frukto de informa 
agado en junio 2017 de BEC. La anonco pri la 
okazigo de la kurso estis dissendita al sam- 
ideanoj tra la mondo! La eho revenis el Francio 
de kara Yannick Naulet, tiu korfavore akceptis 
subteni nian aranĝon, sendante al ni iom da 
mono, kiu kovris parton de la elspezoj dum la 
kurso. 

La kurso estis interesa kaj memorinda evento 
por ni ĉiuj, ĉar en ĝi partoprenis eĉ 64-jaraĝu]ino, 
s-ino Regina D. Onjiko, kiu plu lemas Esperanton 
nun. La venonta Esperanto-evento en Tanzanio 
estos kurso por la gejunuloj. Tiu ĉi kurso 
okazos decembre 2017 en du urboj, respektive 
Mwanza de la 4-a ĝis la 8-a kaj Muleba inter la 
18-a kaj la 21-a. Ni antaŭdankas vin ĉiujn, kiuj 
volonte povas subteni nian agadon. 

Bunda Esperanto-Centro (BEC) kaj ILEI- 
sekcio (IST) kunlaboras por la lingva instruado 


en Tanzanio. La celoj estas vigligi la lernadon 
de Esperanto per okazigo de seminarioj, kursoj 
en diversaj regionoj de la landa teritorio. Per 
tiuj regulaj aranĝoj certe la movado vigliĝos, 
same kiel la Esperanto-kono de unuopaj e-istoj 
plialtiĝos! 

Sed manko de lerno-materialoj, laboriloj kaj 
de firma rimedfonto estas bremsoj al ni 
plenumi nian taskaron en bonaj kondiĉoj. Tial, 
ni volonte bonvenigas ĉies subtenon kaj aparte 
invitas vin bontrove kontribui donacante iom 
da mono por nia agadcentro, kies kontakt- 
informoj estas: 

BEC p/a Mulele Mbassa Makaranga, P.O. Box 
25, Bunda-Mara, Tanzanio, retpoŝte: 
mulelembassa@gmail.com 

Mulele Mbassa Makaranga 


Vi estas aktiva, vi deziras aliĝi en UEA sed 
mem ne povas pagi plenan kotizon. Fondaĵo 
Canuto povas helpi vin ricevi membriĝon en 
UEA. Bonvolu priskribi viajn agadon en la antaŭa 
jaro kaj planon por la nuna jaro en mesaĝo, 
kiun vi sendu rete al: canuto@co.uea.org. 


Esperanto en Afriko numero 32 











Paĝo 7 


La 73-a IJK sufiĉe glate disvolviĝis en Aneho 



Kongresanoj vizitis la reĝon Late Savado Zankli Lawson VIII de Aneho 


La unua IJK en Afriko transiris jam al historio. 
Ĝi transiris al historio ne nur pro tio ke ĝi 
okazis kaj ĝi estis la unua afrika IJK - tion ni ja 
jam povis antaŭvidi antaŭ la kongreso. Ĝi 
restos historia evento ankaŭ pro aliaj kialoj. Jen 
kelkaj statistikaĵoj por bildigi. 

La kongreson partoprenis 110 homoj el 27 
landoj de 4 kontinentoj. Tio signifas, ke ĝi 
estisla plej granda Esperanto-aranĝo ĝis nun 
okazinta en Afriko. 

La kongreso estis ankaŭ multnombre 
partoprenita de afrikaj aktivuloj. A1 la IJK 
venis 52 homoj el 10 afrikaj landoj. Inter ili 
estis 49 junuloj (laŭ TEJO-aĝlimo, do ĝis 35 
inkluzive). Tio estas grandioza afero, ĉar kiel 
vi scias, grava celo de la IJK en Afriko estis 
ebligi al afrikaj junuloj partopreni tian eventon 
(kio pro vizaj malfacilaĵoj ne eblis en aliaj kon- 
tinentoj). Kaj tion ni sukcesis! 

La statistikoj montras tamen ankaŭ mal- 
sukcesojn. Inter 52 afrikaj partoprenantoj estis 
nur 11 virinoj (do 21%) kaj 41 viroj (79%). Inter 
la partoprenantoj de aliaj kontinentoj tiu propor- 
cio estis proksima al balanco - 48% de virinoj 
kaj 52% de viroj. Tio montras, ke kvankam ni 
sukcesis doni senprecedendan eblon al afrikaj 
aktivuloj, ĝi distribuiĝis tre malproporcie inter 
la genroj. En tiu punkto ni bedaŭrinde devas 
konstati ke ni finfine ne sufiĉe sukcesis. 

Se temas pri aliaj statistikoj, 
kiuj eble povas interesi, 
estas partoprenantoj laŭ 
aĝo: 

0-11: 0 (la infana grupo 
ne estis kalkulita kiel IJK- 
partoprenantoj, pro tio 
estas nulo en d tiu kateogrio), 
12-19: 7, 20-35: 90, 36+: 13. 
Do, absolute nesurprize estis 
ĉefe junuloj - ja estas jun- 
lara kongreso. 

Laŭlande plej multnombris 
togolandanoj kaj benin- 
anoj po 14 partoprenantoj, 
sekve estis po 9 parto- 
prenantoj el Burundo, 
Kongolando, Pollando kaj Slovakio, 8 venis el 
Germanio, 7 el Nederlando kaj po 5 el Italio kaj 
Francio. La ceteraj 17 landoj estis reprezentitaj 
per 1, 2 aŭ 3 partoprenantoj. 

Laŭkontinente estis 52 partoprenantoj el 10 
landoj de Afriko, 52 partoprenantoj el 13 lan- 
doj de Eŭropo, 4 partoprenantoj el 2 landoj de 
Ameriko kaj 2 partoprenantoj el 2 landoj de 
Azio. 

4 komunik-kanaloj raportis pri la kongreso. 
Temas pri la loka radio Lumiere, la naciŝtata 
televido TVT, la gazeto Togopress kaj la nacia 
informagentejo ATOP. 

Gratulon al ĉiuj. Ni realigis tion! 

La organizantoj 



Kongresanoj kunmanĝas... 

Impresoj pri la unua IJK en Aneho, Togolando 



Dum miaj 14 jaroj en Esperantujo mi kunorganizis 
multajn Esperanto-eventojn kaj ĉi tiu sendube estas 
inter la kelkaj plej neforgeseblaj. Ne nur ĉar paŝo 
post paŝo organizata plej longe, dum multaj jaroj, 
do tre atendata. Ĉefe, ĉar ĝi estis vere mirinda IJK, 
malsama ol aliaj eventoj, havanta vere fortan lokan 
karakteron, kvankam organizata tre internacie. Kiel 
ĉiam dum organizado estis momentoj pli kaj malpli 
facilaj, tamen neniu el la malfacilajoj, eĉ se surpriza, 
estis iel aparte peza. Miasente, se ni konas laapartan 
komplikecon de ĉi tiu kongreso, la evento finfine 
disvolviĝis sufiĉe glate. Eĉ se ni devis subite ŝovi 
ekskursojn kaj ŝanĝi programon - ni simple realigis 
tion, senprobleme daŭrigante la eventon. Einfine 
ĉio sukcesis! 

En organizado de eventoj tre gravas du aferoj: 
atingi la celojn, kiujn havas la renkontiĝo kaj 
kontentigi la partoprenantojn. Se temas pri la celoj, 
kiel montras la statistikajoj - tiuj jamaj grandparte 
estis realigitaj. Ni ne povas tamen forgesi pri la 
longdaŭraj celoj - pri fortigo de la Esperanto- 
movado en Afriko, kiu espereble reliefiĝos per kreiĝo 
de novaj organizoj en kelkaj landoj kaj per plifortigo 
de la jam ekzistantaj. Tion ni povos mezuri nur 
post unu aŭ du jaroj. Se temas pri la partoprenantoj, 
laŭ tio, kion mi aŭdis de ili, ili estis kontentaj kaj 
feliĉaj. Tiuj, kiuj por la unuafojo havis okazon ĉeesti 
tian kongreson (do plejparto el la afrikaj junuloj) 
estis vere ravitaj pri la sperto - pri la interkultura 
etoso, pri la programo, pri homoj, pri ĉio. Ankaŭ tiuj, 
kiuj jam antaŭe partoprenis kongresojn ĝuis ĉeesti ĉi tiun 
vere specifan afrikecan eventon, renkonti multajn 

tute novajn homojn. La partoprenantoj revenis 
hejmen feliĉaj, ke ili ĉeestis ĉi tiun kongreson. 
Ankaŭ pri tio vi ĉiuj povas estifieraj! 

Fine, mi ŝatus elkore danki al ĉiuj, kiuj kontribuis 
al tio, ke la unua IJK en Afriko sukcese okazis. 
Danke al via laboro la evento realiĝis sen iuj aparte 
grandaj problemoj. Danke al via engaĝiĝo la 
kongreso plenumis grandan parton de siaj jame 
mezureblaj celoj. Danke al via entuziasmo la 
partoprenantoj revenis hejmen feliĉaj. Ĉiuj zn 
meritas vere grandan dankon pro tio - pro ĉiu 
kontribuo. Koran dankon! 

Feliĉe salutas, 

Lukasz (Pollando) 


*********** 



Mi revenis pasintdimanĉe hejmen de la 73-a IJK en 
Aneho, Togolando! La kongreson mi ĝuis. Okazis 
multaj sesioj kaj prelegoj, famaj muzikistoj kiel 
Jonny, Kim kaj aliaj koncertis. Ankaŭ mi koncertis 
en "gufujo" en la ĉeesto de ĉ. 20 homoj. 

Dum la IJK okazis prezentado pri kulturo, 
vestajoj kaj manĝaĵoj, kiujn ĉiuj bontrove povis 
gustumi. Mi ĝojis ricevi librodonacon por mia loka 
E-klubo. Okazis matĉo defutbalo. Esperanto-teamo 
malgajnis 8 kontraŭ 2. Ekskursojn duon- kaj tut- 
tagajn partoprenis preskaŭ ĉiuj kongresanoj. Temis 
pri vizito al antikvaj preĝejoj, akvofalejo, Voduejoj, 
pirogtransiro de la plej granda lago de Togolando 
ktp. Diversaj antaŭviditaj programeroj plenumiĝis 
sukcese. Ĉiu siakonvene povis partopreni en iu sesio 
de trejnado ktp. Mijbtis kaj eĉfaris etajnfilmojn... 

Joel Muhire (DR Kongo) 

Jes, ni ricevis plurajn defiojn dum la tuta IJK 
semajno do, nun, indas paroli pri lafakto ke tamen, 
ni ĉiuj ĝuis internacie Esperantan etoson kaj senton 
partopreni legendan eventon en Afriko. 

Lichela (Benino) 


*********** 



'GEMRR . 

■FĉMINtSMCO 

■PUUMN£CjO 


Jeremie 


Mi esperas ke la organizantoj baldaŭ dissendos 
raporton pri la ĵus finiĝinta IJK en Togolando. 
Malgraŭ la problemoj de diareo ĉe multaj kongresanoj, 
ni ĝuis agrable ne forgeseblan tutunuan Intemacian 
Junularan Kongreson en Afriko. 

Jerentie (Burundo) 


*********** 



De la 5-a ĝis la 12-a de aŭgusto mi spertis nekredeblajn 
momentojn en Aneho. La miksitaj kongresanoj de 
malsamaj kulturoj kaj rasoj kunvivis pace; tio ĉi 
montras ke ni povas vivi pace kvankam ni estas 
malsamaj. La plej granda parto neforgesebla estas la 
ekskurso al Togoville. La ĝemelaj kaj mirindaj 
arboj, kiuj klarigas la gravecon de viroj kaj virinoj 
en la lokaj kulturoj. Miforgesas nek la ekskurson al 
Kpalime, nek la Internacian Vesperon, nek la 
Kultur-Lingvan Festivalon. Ĝis nun mi respertas 
en mia kapo la aranĝon, kie pli ol 26 landoj estis 
reprezentitaj. Mi ankaŭ akiris spertojn, kiuj ebligos 
la disvolviĝon de nia movado landa kaj kontinenta. 

Koffitche (Togolando) 

*********** 



Temas pri la unua IJK, kiun mi ĉeestis post mia 
unua Afrika Kongreso de Esperanto en laĵuspasinta 
jaro en Tanzanio, kie mi propraokule vidis sinjoron 
Stefan MacGill. La IJK en Togolando havis 
kongreskajeron, bedaŭrinde en ĝi ne estis nomaro 
de la gekongresanoj, male al la kongresa kajero de la 
6-a AKE. Tamen dum la IJK ni ekskursis al akvo- 
falejo, kie kelkaj banis sin en la akvoj. Ni vizitis 
kakaujajn kampojn kaj kafarbojn. Dum longaj 
horoj, eble 10 horoj entute, ni sidis en aŭtobuso 
ekskursume. Estis multaj vidindaĵoj kaj belaj aĵoj, 
kiuj memorigis min pri mia hejmurbo Suda Kivuo. 
Se mi ne lernus Lsperanton, mi ne partoprenus 
tiun gravan internacian aranĝon en Togolando. Mi 
do dankas Hans Bakker ĉar li lernigis al mi la 
lingvon. Ankaŭ dankon al la TEJO-stabo, kiu 
partoprenigis min kaj aliajn afrikanojn en tiu ĉi 
grava internacia aranĝo. 

Mana Namutema Brinson (DR Kongo) 

Francesco 


Mi volas danki ĉiujn pro la mirinda sperto en Togo- 
lando. Ne tiom zorgu pri la problemetoj. Neniu 
vere plendis pri ili, neniu decidis foriri pli frue. Tio 
tute ne endanĝerigas la okazigon de UK en Afriko 
en la estonteco. 

Francesco (Germanio) 
************* 


Nova Estraro de TEJO 

La komitato de TEJO elektis la novan Estra- 
ron dum la 73-a IJK - Internacia Junulara 
Kongreso en Aneho, Togolando. 

Gratulojn al ĉiuj kaj bonan laboron! 
Prezidanto: Enric Baltasar 
Vicprezidanto: Konstanze Schonfeld (Tuŝka) 
Vicprezidanto: Francesco Maurelli 
Generala Sekretario: Hoan Tran (Gojo) 
Kasisto: Mung Bui (Feliĉa) 

Estrarano: Charlotte Scherping Larsson 
Estrarano: Doniben Jimenez Jaramillo 



Gazetaraj Komunikoj 
de UEA 


Danke al malavaraj donadntoj al Fondaĵo Partoprenu 
UK-on, Universala Esperanto-Asocio havas la 
eblon subteni la aliĝkotizon de kelkaj kongre- 
sanoj dum la Universala Kongreso en Lisbono, 
en kelkaj kazoj ankaŭ la manĝo- kaj loĝad- 
kostojn en la plej malaltaj kategorioj kaj en 
esceptaj kazoj la vojaĝkostojn. Homoj el iu ajn 
lando, kiuj ne povas mem financi la aliĝ- 
kotizon, povas kandidatiĝi. 

Kondiĉoj: 

- Vi estas individua membro de UEA/TEJO 
en 2017. 

- Vi pretas ricevi kaj realigi taskojn, kongres- 
rilatajn, antaŭ, dum kaj post la UK. 

- Vi plenigas la jenan formularon ĝis la 30-a 
de novembro 2017. 

En Seulo la subtenatoj ĉefe helpis pri fotado, 
filmado kaj en la Libroservo de UEA, sed la 
taskoj povas esti tre variaj - ricevu subtenon 
kaj helpu la sukcesan okazigon de la plej granda 
Esperanta-renkontiĝo, kandidatiĝu nun! 

* La ligilo al la formularo: 

https://docs.google.eom/forms/d/l sjPOHuK]l_sA- 
IKl dau8h58jnfVBhjs8fkTBgr_uLDo/edi t 

Fariĝu diplomita Esperanto-instruisto en Madrido 



ILEI kunlabore kun Katalin Kovats, redaktoro 
de edukado.net, aranĝas intensan trejniĝon pri 
instruado de Esperanto dum la 51-a ILEI- 
kongreso en Madrido, Hispanujo. 

La formado konsistas el du partoj: reta pre- 
parkurso pri metodiko plus partopreno en 
seminario kun ĉeestaj atelieroj kaj ekzamenoj. 

Reta preparkurso 

La reta teoria kurso baziĝas sur mallongigita 
kursmaterialo de RITE (privata kurso de E- de 
Katalin Kovats, trovebla en la Klerigejo 
de edukado.net, http://edukado.net/klerigejo/rite), 
sur ties 26 lecionoj pri metodiko kaj 14-leciona 
gramatika kurso. Por ambaŭ studobjektoj la 
unuoj konsistas el teoria parto, testo kaj hejmaj 
taskoj, kiuj estas individue analizataj kaj taksataj. 
La lastaj lecionoj de metodiko preparas la 
studantojn al la dumkongrese prezentota model- 
leciono. 

La materialo estas ampleksa, necesas plur- 
monata diligenta studado por trakti la lecionojn 
kaj plenumi ĉiujn taskojn. 

Ĉeesta seminario por praktiko 

La teorian retan kurson sekvas dum la 
kongreso/seminario: 4-taga ĉeesta formado, 
kun 6-hora programo tage dum la ILEI- 
kongreso. 

En la seminario la partoprenantoj laboras 
tage en proks. duhora ateliero pri instruado, 
traktante konkretajn metodikajn taskojn. 

En tiu ĉeesta programo okazas ankaŭ la pre- 
zento de la 15-minutaj modellecionoj de la 
kandidatoj. La modellecionojn la kandidatoj 
prezentos kadre de kurso, kiun gvidos Katalin 
Kovats, kaj kiun la trejnatoj observas. Ili inter- 


venas laŭplane kun siaj lecioneroj. La prezentoj 
ĉiutage estas publike traktataj kaj taksataj en la 
seminario. 

Car tage eblos nur maksimume 6 ekzamen- 
lecionoj, la nombro de la seminarianoj povas 
esti maksimume nur 24. 

La sukcesintoj en la teoria reta parto kaj en la 
praktika seminario surloka ricevos diplomon 
de ILEI pri la instruado de Esperanto. 

Partoprenkondiĉoj 

Kono de Esperanto minimume je B2-, sed 
prefere je Cl- aŭ C2- niveloj. La aliĝintoj havos 
skajpan intervjuon kun Katalin Kovats. 
Kosto de la formado: por la partoprenantoj de 
la ILEI-kongreso en 2018 estos 55%-a rabato de 
la RITE-kursoj http://edukado.net/klerigejo/ 
rite/kotizo. 

Jen la rabatitaj prezoj: Baza kotizo: 200 eŭroj, 
A-landoj 130 kaj B-landoj 80 eŭroj. 

Pri eventuala stipendio la kandidatoj in- 
formiĝu ĉe la Landa Asocio, ĉe ILEI aŭ ĉe 
privatuloj. 

Tiu kotizo inkludas la retan kurson, liberan 
aliron al ĉiuj instrumateraloj de edukado.net 
kaj ĉeestan seminarion en la kongresa semajno 
julie 2018 en Madrido. (La kosto ne inkludas 
kongresan kotizon, nek la loĝadon kaj 
manĝojn). 



Jamaj studentoj de RITE povas sen plia pago 
partopreni la praktikan, dumkongresan parton, 
sed necesas, ke ankaŭ ili anoncu sian intencon 
frue. 

La reta kurso startas la 16-an de oktobro 
2017. Aliĝi eblas ĉe rite@edukado.net kun kopio 
al mirejo.mireille@gmail.com. 

Mireille Grosjean 

Joel Muhire, leviĝanta stelo de E-muziko en Afriko 


Naskita la 22-an de julio 1989 en la vilaĝo 
Ruanguba, regiono Rutshuru en DR Kongo, 
Joel Muhire Ndaziboneye konis malfacilan 
infanaĝon same, kiel multaj samkontinentanoj 
cetere. Sed tiu junulo sukcesis per sia obstino 
kaj konstanta laboro elturniĝi. Li estas unu el 
la nuntempaj afrikaj Esperanto-muzikistoj per 
sia unua albumo Esperanto, ilo de paco. Temas 
pri ĉirkaŭ 44-minuta DVD kun 10 pecoj de 
leĝera muziko, kun tekstoj mesaĝoplenaj kaj 
filmitaj en bela afrika etoso. 

La plileviĝo kaj engaĝiĝo de Joel kondukis 
lin vojaĝi al la 73-a IJK en la togolanda urbo 
Aneho, alia defio, kiun li sukcesis do. En la 
kongresa semajno li faris koncertojn. Li ĝuigis 
agrable per sia bela voĉo kaj kreiva talento pli 
ol unu kongresanon en la gufujo kaj en aliaj 
programeroj. 

Oni povas nun provaŭskulti ĉiujn pecojn (Al 
nia lingvo, Esperanto ilo de paco, Nova jaro, Paca 
Batalilo, Lernu Esperanton, Por la mondo, Ponta 
lingvo, Rep-kanto ilo de paco, Omaĝe al niaj geavoj 
kaj Ni protektu la naturon) kaj pli detale konatiĝi 
kun la diversaj agadoj de Joel per la retpaĝo: 
https://senopone.wordpress.com/albumo. 

La DVD aĉeteblas ĉe la libroservo de UEA: 
9.90 €, sesona rabato ekde 3 ekz. Sed oni povas 
ankaŭ mendi unopajn kantojn aŭ la tutan 
albumon en formato mp3 ĉe: https:// 
esperanto.berlin/wp-inventory-klarigo/muhire. 



Dankon pro partopreno en la strebo konigi 
afrikajn kulturojn kaj valorigi la kontinentajn 
talentojn en Esperanto. 

Adje Adjevi 


Esperanto en Afriko estas trimonata oficiala periodaĵo 
de la Afrika Komisiono de UEA pri la Esperanto- 
movado en Afriko. 

Redaktas: Adjevi Adje, 06 B.P. 61807, Lome, Togolando; 
tel.: +228 902 57 549, 995 72 623. 

Kion faras via landa asocio aŭ via loka E-klubo en via 
loĝloko? Bonvolu verki kaj sendi artikolon pri tio. La 
redakcio akceptas ankaŭ fotojn. Bonvenaj kompreneble 
estas ankaŭ sugestoj, konsiloj, komentoj por la plibonigo 
de la bulteno al: adjevia@gmail.com 

Limdato por la numero 33: la 30-a de novembro 2017 


Membroj de la Afrika Komisiono de UEA: 

Kunordiganto: S-ro Emile N. Malanda, Sudafriko 

Vickunordiganto: S-ro Francois Hounsounou, Benino 

S-ino Adeline Tony Umutoni, Ruando 

S-ro Adjevi Adje, Togolando 

S-ino Alexandrine Omba Tshamena, DR Kongo 

S-ro Assane Faye, Senegalo 

S-ro Alfred Arthur, Ganao 

S-ro Arlain Kizeyidioko, DR Kongolando 

S-ro Doumegnon Koffi, Togolando 

S-ro Hassano Ntahonsigaye, Burundo 

Pli da informoj pri la afrika movado haveblas per: 
www.esperanto-afriko.org 

